Amahil-nneɣ, yebḍa ɣef sin n yixfawen, deg yixef amezwaru, d win i dyettmeslayen ɣef tiẓri, deg-s ad d-nawi awal ɣef tsenɣanibt akked yinzan ideg ara dnemmeslay ɣef tbadut akked umezruy n tsenɣanibt, tabadut-ines d wamek i tt-ttwalin kra n yimazzagen, rnu ɣer waya asesmel n tunuɣin akken i tent-bḍan yimussnawen n taɣult-agi. Seg tama tayeḍ, ad d-nemmeslay ɣef tbadut n yinzan akked yismawen i asfkan deg kra n tutlayin n umaḍal, tignatin n tmenna (aɣbalu iseg i d-frurin ) bla ma nettu tiwuriwin s wazalen-nsent swayes ttwareṣṣant deg tgemmi n umdan, ama d tamazrayt, ama d tasegmant ( ttrebga ) ama d tasnektant…atg. Ɣer taggara ad dnessukk tamuɣli ɣef talɣiwin yemgaraden seg yinzi ɣer wayeḍ.